КЊИЖЕВНОСТ КАО УМЕТНОСТ РЕЧИ

|  |  |
| --- | --- |
|  |  |
|  | Иво Андрић „Белешка о речима“  „Сви други уметници, музичари, сликари, вајари, позоришни или филмски ствараоци, сви они имају на располагању разна видљива и опипљива средства којима се служе у свом изражавању. Једини је писац који нема ништа друго до **– речи**. И једини смо ми позвани да од обичне, несталне и променљиве речи, којом се сви људи служе у својим животним потребама, направимо средство уметничког изражавања и, по могућности, уметничко дело.  Дакле, иако књижевност као своје изражајно средство користи речи, које ми свакодневно употребљавамо, она се ипак разликује од свакодневног говора**. Основна разлика управо је у начину на који се речи користе и у значењу које, у таквој употреби, добијају.**  **Песма Васка Попе „ОЧИЈУ ТВОЈИХ ДА НИЈЕ“**  **(ПОПУНИТЕ РЕЧИ КОЈЕ НЕДОСТАЈУ.)**  **Очију твојих да није Славуја твојих да није**  **Не би било не би никад**  **у малом нашем стану. нежне преко прага прешле.**  **твога да нема Руку твојих да није**  **Зидови не би никад не би никад**  **из очију нестајали. у сну нашем преноћило.**  У књижевном тексту (песми) пажљивим избором речи успоставља специфичан **звук** и **ритам**. Иако у овој песми изостаје римовање, нама је, када је чујемо, ипак јасно, већ по ритму и мелодији песме, да није реч о свакодневном говору већ о уметничком делу. Ритам и мелодију ове песме остварују бројна понављања.  У песми се, у оквиру четири одвојена дела, три пута понавља део стиха „твојих да није“, што изазва утисак равномерног ритмичног понављања. Понавља се и реченица у којој се мења именица на почетку, док непроменљиви део стиха чини израз „не би никад“.  Поред наведеног, уметнички текстови формулисани су на начин који побуђује нашу машту и наша осећања. Често имамо утисак да писци на много бољи начин исказују осећања и размишљања која и сами имамо.  Задатак писца је да од обичних и променљивих речи створи средство уметничког изражавања и у најбољем случају – уметничко дело. Писци то постижу, најчешће, исцрпљујући бројна и различита значења која речи и њихове комбинације могу да имају. Ако узмемо у разматрање реч *небо*, познато је да, осим што означава васионски простор изнад Земље, небо има и друга изведена значења, али може имати и симболичко значење. Очекујем да ученици повежу именицу небо са свим што има позитиван предзнак (пространство, лепота, светлост итд.).  Већ први стихови песме дочаравају још једну особеност употребе речи у књижевноуметничком тексту. Наиме, реч је о **сликовитости** књижевноуметничког стила. Читајући књижевност писци нас подстичу да песничке слике (налик небу у малом стану) дочарамо у својој свести.  И сликовитост и вишезначност, али и ритмичност, постижу се употребом различитих **стилских изражајних средстава**. Без њих језик књижевности не би био довољно сликовит и богат, па не би на нас могао да остави снажан утисак. |
|  |  |